CELEX: 
Language: el
Date: 2018-01-22 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη διόρθωση της έκδοσης στην ελληνική γλώσσα του κατ’ εξουσιοδότηση κανονισμού (EΕ) 2017/86 για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στη Μεσόγειο θάλασσα

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η έκδοση στην ελληνική γλώσσα του κατ’ εξουσιοδότηση κανονισμού (EΕ) 2017/86 περιέχει σφάλμα. Προκειμένου η ελληνική έκδοση να ευθυγραμμιστεί με τις άλλες γλωσσικές εκδόσεις, πρέπει να εκδοθεί κατ’ εξουσιοδότηση κανονισμός για τη διόρθωση του κατ’ εξουσιοδότηση κανονισμού (EΕ) 2017/86.
            
            
               2. ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Ο παρών κατ’ εξουσιοδότηση κανονισμός διορθώνει μεταφραστικά λάθη στην έκδοση του κειμένου στην ελληνική γλώσσα.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 22.1.2018
            
            
               για τη διόρθωση της έκδοσης στην ελληνική γλώσσα του κατ’ εξουσιοδότηση κανονισμού (EΕ) 2017/86 για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στη Μεσόγειο θάλασσα
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (EΚ) αριθ. 2371/2002 και (EΚ) αριθ. 639/2004 και της απόφασης 2004/585/EΚ του Συμβουλίου
                  1
               , και ιδίως το άρθρο 15 παράγραφος 6,
            
            
               Εκτιμώντας τα ακόλουθα:
            
            
               (1)Η έκδοση στην ελληνική γλώσσα του κατ’ εξουσιοδότηση κανονισμού (EΕ) 2017/86 της Επιτροπής
                  2
                περιέχει σφάλμα στο άρθρο 4 στοιχείο β) σημεία i), ii) και iii), στο άρθρο 4 στοιχείο γ) σημεία i) και ii), στο άρθρο 5 παράγραφος 2 και στους πίνακες που περιέχονται στα σημεία 2 και 3 του παραρτήματος όσον αφορά τη μετάφραση ενός είδους ιχθύων, με αποτέλεσμα να επηρεάζεται το πεδίο εφαρμογής διαφόρων διατάξεων του εν λόγω κανονισμού.
            
            
               (2)Συνεπώς, η έκδοση στην ελληνική γλώσσα του κατ’ εξουσιοδότηση κανονισμού (EΕ) 2017/86 θα πρέπει να διορθωθεί ανάλογα. Οι εκδόσεις στις λοιπές γλώσσες δεν επηρεάζονται,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Ο κατ’ εξουσιοδότηση κανονισμός (EΕ) 2017/86 διορθώνεται ως εξής:
            
            
               (1)το άρθρο 4 διορθώνεται ως εξής:
            
            
               α)το στοιχείο β), σημεία i), ii) και iii) αντικαθίστανται από τα εξής:
            
         
         
            
               «i)με ανώτατο όριο για τον μπακαλιάρο μερλούκιο (Merluccius merluccius) και την κουτσομούρα (Mullus spp.) το 7 % για το 2017 και το 2018 και το 6 % για το 2019 των ολικών ετήσιων αλιευμάτων των εν λόγω ειδών από σκάφη που χρησιμοποιούν δίχτυα τράτας·
            
            
               ii) με ανώτατο όριο για τον μπακαλιάρο μερλούκιο (Merluccius merluccius) και την κουτσομούρα (Mullus spp.) το 1 % των ολικών ετήσιων αλιευμάτων των εν λόγω ειδών από σκάφη που χρησιμοποιούν απλάδια δίχτυα·
            
            
               iii)με ανώτατο όριο για τον μπακαλιάρο μερλούκιο (Merluccius merluccius) και την κουτσομούρα (Mullus spp.) το 1 % των ολικών ετήσιων αλιευμάτων των εν λόγω ειδών από σκάφη που χρησιμοποιούν δοκότρατα·»·
            
            
               β)το στοιχείο γ), σημεία i) και ii) αντικαθίστανται από τα εξής:
            
            
               «i)με ανώτατο όριο για τον μπακαλιάρο μερλούκιο (Merluccius merluccius) και την κουτσομούρα (Mullus spp.) το 7 % για το 2017 και το 2018 και το 6 % για το 2019 των ολικών ετήσιων αλιευμάτων των εν λόγω ειδών από σκάφη που χρησιμοποιούν δίχτυα τράτας·
            
            
               ii)με ανώτατο όριο για τον μπακαλιάρο μερλούκιο (Merluccius merluccius) και την κουτσομούρα (Mullus spp.) το 1 % των ολικών ετήσιων αλιευμάτων των εν λόγω ειδών από σκάφη που χρησιμοποιούν απλάδια δίχτυα· και»·
            
            
               (2)το άρθρο 5(2) αντικαθίσταται από τα εξής:
            
            
               «2. Έως την 31η Δεκεμβρίου 2016, τα ενδιαφερόμενα κράτη μέλη πρέπει να υποβάλουν στην Επιτροπή και στα λοιπά κράτη μέλη, μέσω του ασφαλούς δικτυακού τόπου ελέγχου της Ένωσης, τους καταλόγους με όλα τα σκάφη που αλιεύουν μπακαλιάρο μερλούκιο, κουτσομούρα, γλώσσα και κόκκινη γαρίδα. Τα κράτη μέλη επικαιροποιούν τους εν λόγω καταλόγους.»·
            
            
               (3)το παράρτημα διορθώνεται ως εξής: 
            
            
               α)ο πίνακας του σημείου 2 διορθώνεται ως εξής:
            
            
               i)η πρώτη στήλη αντικαθίσταται από τα εξής:
            
            
               «Μπακαλιάρος μερλούκιος (Merluccius merluccius), κουτσομούρα (Mullus barbatus), γλώσσα (Solea solea)»·
            
            
               ii)η τρίτη στήλη αντικαθίσταται από τα εξής:
            
            
               «Όταν το σύνολο των εκφορτώσεων ανά σκάφος όλων των ειδών, κατά το 2014 και το 2015, περιλαμβάνει, σε ποσοστό που υπερβαίνει το 25 %, μπακαλιάρο μερλούκιο, κουτσομούρα, ή γλώσσα, η υποχρέωση εκφόρτωσης εφαρμόζεται στον μπακαλιάρο μερλούκιο, ή στην κουτσομούρα, ή στη γλώσσα, ή σε όλα τα ως άνω είδη συνολικά.»·
            
            
               β) ο πίνακας του σημείου 3 διορθώνεται ως εξής:
            
            
               i)η πρώτη στήλη αντικαθίσταται από τα εξής:
            
            
               «Μπακαλιάρος μερλούκιος (Merluccius merluccius), κουτσομούρα (Mullus barbatus), κόκκινες γαρίδες βαθέων υδάτων (Parapenaeus longirostris)»·
            
            
               ii)η τρίτη στήλη αντικαθίσταται από τα εξής:
            
            
               «Όταν το σύνολο των εκφορτώσεων ανά σκάφος όλων των ειδών, κατά το 2014 και το 2015, περιλαμβάνει, σε ποσοστό που υπερβαίνει το 25 %, μπακαλιάρο μερλούκιο, κουτσομούρα, ή κόκκινες γαρίδες βαθέων υδάτων, η υποχρέωση εκφόρτωσης εφαρμόζεται στον μπακαλιάρο μερλούκιο, ή στην κουτσομούρα, ή στις κόκκινες γαρίδες βαθέων υδάτων ή σε όλα τα ως άνω είδη συνολικά.».
            
            
               Άρθρο 2
            
         
         
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 22.1.2018
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 354 της 28.12.2013, σ. 22. 
               
               
                  
                     (2)
                  
                        Κατ’ εξουσιοδότηση κανονισμός (EΕ) 2017/86 της Επιτροπής, της 20ής Οκτωβρίου 2016 για τη θέσπιση σχεδίου απορρίψεων για ορισμένους τύπους αλιείας βενθοπελαγικών ειδών στη Μεσόγειο θάλασσα (ΕΕ L 14 της 18.1.2017, σ. 4).